СЪДЪТ, след като се запозна с депозираната от Й. В. А. молба за реабилитация по чл. 87 НК и приложените по делото бюлетини за съдимост, намира за установено следното:
Й. В. А. е осъждана един пъти за извършено престъпление от общ характер, а именно: с протоколно определение, постановено по НОХД № 2216/2011 година, по описа на Районен съд – Благоевград, влязло в законна сила на 06.01.2012 година му е наложено наказание “Пробация”, със следните пробационни мерки: Задължителна регистрация по настоящ адрес за срок от 1 година и  2 месеца, с периодичност два пъти  седмично; Задължителни периодични срещи с пробационен служител по график определен от служителя – за срок от 1 година и 2 месеца. На основание чл.343г НК, вр. чл.37 ал.1 т.7 НК е лишена и от право да управлява МПС за срок от 1 година.
Видно от приложената по делото справка от Главна дирекция “Изпълнение на наказанията”, Областна служба “Изпълнение на наказанията” – Б. е, че А. е изтърпяла наказанието “Пробация” за времето от 20.01.2012 година до 20.03.2013 година, а от бюлетина за съдимост става ясно, че наложеното наказание “лишаване от право да управлява МПС” е изтърпяно за времето от 21.12.2011 година до 21.12.2012 година.  
При така установеното във фактическо отношение, съдът намира, че не са налице основанията на чл. 87 НК за допускане на съдебна реабилитация, както и реабилитация по право, тъй като не е изтекъл предвидения чл. 86, ал. 1, т. 2 от НК тригодишен срок от изтичане на срока на наложеното наказание. Наказанието “Пробация” е изтърпяно на 20.03.2013 година и до настоящия момент е изтекъл близо 1 година. Ето защо, съдът намира
При това положение, след като не е настъпила и пълна реабилитация по право, съдът не може да се произнесе по искането за постановяване на съдебна реабилитация и за него липсва правен интерес от постановяване на такава. По тези съображения съдът намира, че молбата на Й. А. за постановяване на съдебна реабилитация следва да бъде оставена без уважение.
Водим от горното, съдът

ОПРЕДЕЛИ:

ОСТАВЯ БЕЗ УВАЖЕНИЕ искането на Й. В. А., с ЕГН [ЕГН], живуща в [населено място],  [улица], за постановяване на съдебна реабилитация.

ОПРЕДЕЛЕНИЕТО подлежи на обжалване и протестиране в 15-дневен срок, считано от днес за Районна прокуратура Б. и от съобщаването за молителя пред Окръжен съд - Благоевград.

РАЙОНЕН СЪДИЯ: